La regidoria de Comerç organitza el curs “Millorar la transparència de la nostra ciutat. Obligacions i novetats legislatives”
25 de setembre 2017

![Imagen 1](/media/1aqnsorx/54_c_curso_comercio_transparencia_02.jpg)![Imagen 2](/media/3audg3yg/54_c_curso_comercio_transparencia_03.jpg)

​L'Ajuntament de Sagunt, a través de la regidoria de Comerç, ha organitzat el curs-taller “Millorar la transparència de la nostra ciutat. Obligacions i novetats legislatives”, el qual estava inclòs dins del Pla de Formació, que ja va dissenyar l'Ajuntament, amb la finalitat d'informar a les associacions de comerciants del municipi d'una sèrie d'aspectes relacionats amb la seua gestió interna. La primera part del taller s'impartirà esta vesprada en el Centre Cultural Mario Monreal. 

Este taller té com a objectiu informar a les associacions de les obligacions que han suposat l'entrada en vigor de la Llei 19/2013 i la llei autonòmica 2/2015, les quals regulen la transparència. Es tractaran àmbits com la publicitat de la informació institucional i organitzativa, la gestió econòmica, pressupostària i patrimonial, i la gestió administrativa.

 ![](/media/htchzmbp/54_c_curso_comercio_transparencia_01.jpg)

El regidor delegat de Comerç, Sergio Moreno, ha destacat que “**des de l'Equip de Govern s'està incidint en la formació de les diferents associacions del municipi de Sagunt en matèria de transparència, ja que som conscients de la gran dificultat que estes entitats tenen en la gestió de la mateixa davant les noves exigències imposades després de l'entrada en vigor d'esta nova llei. Pretenem, d'esta forma, ajudar-los en tot el que necessiten en este procés**”.

El curs, la segona part del qual continuarà demà, 26 de setembre, té una durada de tres hores i va a ser impartit per la Fundació Horta Sud. Entre els continguts que es van a impartir destaquen temes com la transparència entesa com una necessitat i bona pràctica en les associacions, com s'ha de comportar un col·lectiu transparent, quins són els criteris de subjecció al règim de transparència, publicitat activa: àmbits d'informació subjecta a transparència, com s'ha de fer pública la informació, la responsabilitat de la informació publicada, a més d'exemples pràctics.

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-comerc-organitza-el-curs-millorar-la-transparencia-de-la-nostra-ciutat-obligacions-i-novetats-legislatives/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-comerc-organitza-el-curs-millorar-la-transparencia-de-la-nostra-ciutat-obligacions-i-novetats-legislatives/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-comerc-organitza-el-curs-millorar-la-transparencia-de-la-nostra-ciutat-obligacions-i-novetats-legislatives/ "Linked In")
*   [](mailto:?body=https://aytosagunto.es/va/actualitat/la-regidoria-de-comerc-organitza-el-curs-millorar-la-transparencia-de-la-nostra-ciutat-obligacions-i-novetats-legislatives/)